L'Itałia ła xe na region giogràfega de l'Eoropa meridionałe che se trova infrà ła penìzoła ibèrica e cueła balcànega e ła xe bagnà dal mar Mediteraneo e dełimità a nord da ła caèna de łe Alpi. Sta region ła xe conposta da na parte continentałe a nord, na parte pensinsułare e na parte insułare. Sta region giogràfega ła ga na superfise de sirca 324 000 km², e ła ciapa drento scuaxi tuta ła Repùblica Itałiana , tuta ła Repùblica de Malta e cueła de San Marin, ła sità del Vatican e el prinsipà de Mònaco. Fa parte de sta region anca tochi de ła Fransa, de ła Svìsera, de ła Slovenia e de ła Croàsia.